หุ้นเรือนจำในสหรัฐทรุดกว่า 40% หลังรัฐบาลเล็งยุติใช้คุกเอกชน
หุ้นเรือนจำในสหรัฐทรุดกว่า 40% หลังรัฐบาลเล็งยุติใช้คุกเอกชน
24 ส.ค. 2559

ผู้สื่อข่าวรายงานว่า หุ้นของบริษัทคอร์เรคชั่นส์ คอร์ปอเรชั่น ออฟ อเมริกา และบริษัท จีอีโอ กรุ๊ป ซึ่งเป็นผู้ประกอบการเรือนจำเอกชนรายใหญ่ของสหรัฐ ทรุดตัวลงอย่างหนักในวันนี้ หลังมีรายงานว่า กระทรวงยุติธรรมสหรัฐมีแผนที่จะยุติการใช้เรือนจำของภาคเอกชน
ทั้งนี้ หุ้นคอร์เรคชั่นส์ คอร์ป และหุ้นจีอีโอได้ทรุดตัวลงมากกว่า 40% ในการซื้อขายวันนี้ ขณะที่ถูกระงับการซื้อขายหลายครั้ง ท่ามกลางการปรับตัวของราคาที่มีความผันผวนอย่างหนัก       
นางแซลลี เยทส์ รมช.ยุติธรรมสหรัฐ ส่งหนังสือแจ้งเจ้าหน้าที่มิให้มีการต่อสัญญากับผู้ประกอบการเรือนจำของภาคเอกชน และให้มีการลดจำนวนสัญญาที่มีอยู่ในขณะนี้
“นี่เป็นขั้นตอนแรกในการลด และยุติการใช้เรือนจำของภาคเอกชนในที่สุด” เขากล่าว
ในระหว่างปีงบประมาณ 2011-2014 กรมราชทัณฑ์สหรัฐได้เพิ่มการใช้จ่ายในงบสำหรับเรือนจำในภาคเอกชนจากระดับ 562 ล้านดอลลาร์ สู่ระดับ 639 ล้านดอลลาร์ แต่หลังจากนั้น อุตสาหกรรมเรือนจำภาคเอกชนก็ได้ถูกกดดันจากนางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต ที่ได้ออกมาเสนอแนวคิดลดการใช้เรือนจำภาคเอกชนในระบบการลงโทษของสหรัฐ